**Domnul Castor**

*Georgiana-Laura Gheorghe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undeva lângă un râu

În partea estică a pădurii

Poți să auzi un„Tronc!”, un „Bâldâbâc!”

Și tot felul de sunete pe care cineva ar crede că sunt zgomotoase.

Nu! Nu este un șantier de construcție.

Este doar prietenul nostru, domnul Castor

Care își construiește casa cea nouă.

Tăind copaci cu dinții lui ascuțiți ca sabia,

Strângând pietre și noroi

Și aducându-le lângă râu

Folosindu-se de forța lui mare

Care este unul din talentele

Pe care i le-a dat Mama Natură în dar.

El asamblează răbdător materialele adunate bucată cu bucată

Asemeni unui copil care se joacă cu un set de cuburi.

El le-a lipit cu noroi

Folosindu-se de coada lui mare și lată

Ca o lopată.

Unu, doi, trei

Și casa e gata.

Era așa de frumoasă

Încă a fost complimentată și de un șoricel.

„Ce retuș aș putea să adaug acestei scene?”

S-a întrebat domnul Castor în sinea lui.

I-a venit o idee în minte.

Una constructivă.

Urmându-și filosofia:

Istețime, hotărâre, răbdare și hărnicie,

Domnul Castor s-a pus pe treabă imediat.

Orele treceau,

Câțiva trecători l-au salutat

Și soarele apunea încetul cu încetul.

Când steaua polară

S-a ivit pe cer,

Mediul prietenos al domnului Castor era gata.

Văzând că nu s-a făcut târziu

El s-a hotărât să facă un tort.

Apoi s-a dus la scăldat ca să-l lase să se răcească.

„Bâldâbâc!”, „Bâldâbâc!”, „Bâldâbâc!”

Vai, dar ce repede mai trece timpul când te distrezi!

După o gustare sănătoasă și o bucată de tort

Domnul Castor s-a dus la culcare și a adormit rapid

Visând la o altă zi aventuroasă.